Izziņa par atzinumos sniegtajiem iebildumiem par

**noteikumu projektu “Sabiedrisko pakalpojumu sniedzēju iepirkumu paziņojumi un to sagatavošanas kārtība” VSS-620**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| **Nav nesaskaņotu iebildumu** | | | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2020.gada 10.novembris | |
|  |  | |
| Saskaņošanas dalībnieki | Tieslietu ministrija, Aizsardzības ministrija, Ārlietu ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija, Latvijas Pašvaldību savienība, Latvijas Brīvo arodbiedrību savienība, Latvijas Darba devēju konfederācija, Latvijas Lielo pilsētu asociācija, Latvijas Tirdzniecības un rūpniecības kamera, biedrība "Reģionālo attīstības centru apvienība". | |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Latvijas Darba devēju konfederācija. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem ir saskaņošanā vienošanās panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | | 3 | | 4 | 5 |
| 1. |  | | **Latvijas Darba devēju konfederācija**  **LDDK atbalsta minēto Normatīvo aktu projektu tālāku virzību,** vienlaikus vēršot uzmanību, ka šo Normatīvo aktu spēkā stāšanās laiku ir nepieciešams sinhronizēt ar standartizēto kvalifikācijas prasību nozaru griezumā, kas tiek gatavotas pamatojoties uz Ministru kabineta 2020. gada 11. februāra rīkojumu Nr. 49 (prot. Nr. 6 3.§) “Rīcības plāns publisko iepirkumu sistēmas uzlabošanai” 1.1. punktā noteikto, izstrādi un publicēšanu.  Bez tam vēršam uzmanību, ka ņemot vērā Covid-19 krīzi, šo Normatīvo aktu normu ieviešana var būtiski kavēties autoražošanas industrijas veiktspējas krituma dēļ, kas var negatīvi atsaukties tieši uz mazo ES valstu pieprasījumu auto piegādē, Latvijas pasūtītājiem jāplāno un jārēķinās ar garākiem piegādes termiņiem. Vēlamies atzīmēt arī finansiālo ietekmi, proti nepieciešamību publiskajiem pasūtītājiem savlaicīgi plānot tirgum atbilstošu iepirkuma finansējumu un ar to saistīto līzinga pakalpojumu. Tādēļ aicinām izvērtēt Normatīvo aktu ietekmi uz Operatīvo līzingu, kura gadījumā varam prognozēt augstu banku piesardzību, kas var sadārdzināt šāda līzinga izmaksas un atstāt negatīvu finansiālo ietekmi uz atpakaļpirkuma vērtību un kopējo iepirkuma summu. | | **Ņemts vērā**  Noteikumu projektu virzība nav pakārota un neietekmē Ministru kabineta 2020. gada 11. februāra rīkojumu Nr. 49 (prot. Nr. 6 3.§) “Rīcības plāns publisko iepirkumu sistēmas uzlabošanai” 1.1. punkta izpildi. |  |
| 2. |  | | **Tieslietu ministrija**  Vēršam uzmanību, ka pretēji noteikumu projekta anotācijā norādītajam grozījumi Sabiedrisko pakalpojumu sniedzēju iepirkumu likumā (Nr. 571/Lp13) (turpmāk – likumprojekts) vēl nav pieņemti (tie ir pieņemti 1. lasījumā), kā arī likumprojektā nav atrodama norāde par tā spēkā stāšanos 2021. gada 1. janvārī. Attiecīgi lūdzam izvērtēt un precizēt noteikumu projekta anotācijā ietverto attiecīgo informāciju.  Vienlaikus vēršam uzmanību, ka cita starpā atbilstoši Ministru kabineta iekārtas likuma 31. panta pirmās daļas 1. punktam Ministru kabinets var izdot noteikumus, tikai pamatojoties uz spēkā stājušos likumdevēja deleģējumu Ministru kabinetam izdot noteikumus. Tādēļ noteikumu projekts Ministru kabinetā iesniedzams tikai pēc noteikumu projekta anotācijā minētā likumprojekta, kas cita starpā paredz pilnvarojumu Ministru kabinetam noteikt paziņojuma par apspriedi saturu un sagatavošanas kārtību, pieņemšanas 3. lasījumā un izsludināšanas, nepieciešamības gadījumā precizējot arī noteikumu projekta 7. punktu. Norādām, ka noteikumu projektu virzīšana apstiprināšanai Ministru kabinetā pirms tam, kad likumprojekts tiks Saeimā pieņemts 3. lasījumā un Valsts prezidents to izsludinājis, ņemot vērā, ka likumprojektā vēl var izdarīt izmaiņas, iespējams, var apdraudēt noteikumu projekta mērķi[[1]](#footnote-1) | | **Ņemts vērā** | **Skatīt precizēto noteikumu projektu un anotāciju.** |
| 3. | **Noteikumu projekta 3.punkts**  “3. Šo noteikumu 2.1. – 2.13. apakšpunktā minēto paziņojumu veidlapu paraugus nosaka Eiropas Komisijas Īstenošanas regula (ES) 2015/1986 (2015. gada 11. novembris), ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011.” | | **Tieslietu ministrija**  Lūdzam noteikumu projekta 3. punktā atsauci uz Eiropas Savienības tiesību aktu – Eiropas Komisijas 2015. gada 11. novembra Īstenošanas regulu (ES) 2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011 (turpmāk – regula Nr. 842/2011) – noformēt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 170.-172. punktam, atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā *EUR-Lex* datu bāzē. Piemēram, Padomes 2017. gada 20. janvāra Regula (ES) 2017/127, ar ko nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi. | | **Ņemts vērā** | *Precizētā noteikumu projekta 1.5.apakšpunkts*  “3. Šo noteikumu 2.1.–2.13. apakšpunktā minēto paziņojumu veidlapu paraugus nosaka Komisijas 2015. gada 11. novembra Īstenošanas regula (ES) 2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) 842/2011.” |
| 4. | **Noteikumu projekta sākotnējās ietekmes novērtējuma ziņojuma (anotāciju) I sadaļas 2.punkts.** | | **Tieslietu ministrija**  Lūdzam izvērtēt un saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 14. punktu papildināt noteikumu projekta anotāciju ar skaidrojumu par visām būtiskajām ar noteikumu projektu paredzētajām izmaiņām jautājumos, kas iepriekš tika regulēti Ministru kabineta 2017. gada 28. marta noteikumos Nr. 182 "Sabiedrisko pakalpojumu sniedzēju iepirkumu paziņojumi un to sagatavošanas kārtība", norādot katra attiecīgā jautājuma atšķirīgas regulēšanas noteikumu projektā pamatojumu, nepieciešamību un mērķi. Tai skaitā lūdzam:  pirmkārt, sniegt skaidrojumu par nepieciešamību un mērķi noteikumu projekta 1. pielikuma II.1.6. iedaļā neietvert norādi par to, ka sabiedrisko pakalpojumu sniedzējs saglabā tiesības piešķirt līgumus, kas ietver šādas daļas vai daļu grupas. Minētais attiecas uz līdzīgu regulējumu arī citviet noteikumu projektā;  otrkārt, par nepieciešamību un mērķi noteikumu projekta 3. pielikuma III.2.2. iedaļu papildināt ar norādi par citu iepriekšēju publikāciju saistībā ar konkrēto iepirkuma procedūru. Minētais attiecas uz līdzīgu regulējumu arī citviet noteikumu projektā. Nepieciešamības gadījumā lūdzam precizēt noteikumu projektu. | | **Ņemts vērā**  *Vairs tikai daļēji attiecināms uz precizēto noteikumu projekta redakciju*. *Ciktāl attiecināms, informācija ietverta noteikumu projekta sākotnējās ietekmes novērtējuma ziņojumā (anotācijā).* | **Skatīt precizēto noteikumu projektu un noteikumu projekta sākotnējās ietekmes novērtējuma ziņojumu (anotāciju)** |
| 5. | **Noteikumu projekta sākotnējās ietekmes novērtējuma ziņojuma (anotāciju) I sadaļas 2.punkts.**  **Noteikumu projekta 4.punkts:**  “4. Sabiedrisko pakalpojumu sniedzējs paziņojumu sagatavo elektroniski Iepirkumu uzraudzības biroja valsts informācijas sistēmā "Publikāciju vadības sistēma" atbilstoši šo noteikumu 1. – 14. pielikumā iekļautajam attiecīgās veidlapas paraugam, norādot veidlapā pieprasītos datus, sniedzot aprakstu vai izvēloties atbilstošo atbildes variantu, un pievienojot dokumentus, ja paziņojums to paredz.” | | **Tieslietu ministrija**  Tiesiskās noteiktības nolūkā lūdzam izvērtēt un:  pirmkārt, precizēt noteikumu projektu, skaidrojot, kas saprotams ar noteikumu projekta 4. punktā un 14. pielikumā paredzētajiem dokumentiem un vai ar šiem dokumentiem saprotami cita starpā arī tādi dokumenti, kuros ietvertas iespējami detalizētas kvalifikācijas prasības un tehniskās specifikācijas atbilstoši likumprojekta 3. pantam;  otrkārt, precizēt noteikumu projektu, skaidrojot, kas saprotams ar procedūru, kas ietver sarunas tai skaitā noteikumu projekta 4. pielikuma IV.1.1. iedaļas izpratnē. Vēršam uzmanību, ka atbilstoši Sabiedrisko pakalpojumu sniedzēju iepirkumu likuma 13. panta pirmajai daļai ir šādas iepirkuma procedūras: 1) atklāts konkurss; 2) slēgts konkurss; 3) sarunu procedūra, publicējot dalības uzaicinājumu; 4) sarunu procedūra, nepublicējot dalības uzaicinājumu; 5) konkursa dialogs; 6) inovācijas partnerības procedūra;  treškārt, precizēt noteikumu projekta 14. pielikumā ietverto norādi uz citu informāciju, skaidrojot (nepieciešamības gadījumā - piemērveidā), kādos gadījumos citu informāciju nepieciešams paziņojumā ietvert. Minētais attiecināms uz līdzīgām norādēm citos paziņojumu veidlapu paraugos.  Alternatīvi attiecīgu skaidrojumu par iepriekš minēto var ietvert noteikumu projekta anotācijā. Norādām, ka atbilstoši juridiskās tehnikas prasībām tiesību normai ir jābūt skaidrai, lai tās lietotājs un piemērotājs gūtu nepārprotamu priekšstatu par saviem pienākumiem un tiesībām. | | **Ņemts vērā**  *Vairs tikai daļēji attiecināms uz precizēto noteikumu projekta redakciju*. *Ciktāl attiecināms, informācija ietverta noteikumu projekta sākotnējās ietekmes novērtējuma ziņojumā (anotācijā).* | **Skatīt precizēto noteikumu projektu un noteikumu projekta sākotnējās ietekmes novērtējuma ziņojumu (anotāciju)** |
| 6. | **Noteikumu projekta 14.pielikums** | | **Tieslietu ministrija**  Lūdzam izvērtēt, vai noteikumu projekta 14. pielikumā ir pietiekami norādīt vienīgi iepirkuma nomenklatūras (CPV) galvenās vārdnīcas kodu un vai nav nepieciešams norādīt arī CPV papildvārdnīcas kodu, ja attiecīgā detalizācijas pakāpē nosakāms līguma priekšmets. Norādām, ka atbilstoši Komisijas 2007. gada 28. novembra Regulas (EK) Nr. 213/2008, ar ko groza Eiropas Parlamenta un Padomes Regulu (EK) Nr. 2195/2002 par kopēju publiskā iepirkuma vārdnīcu (CPV) un Eiropas Parlamenta un Padomes Direktīvu 2004/17/EK un Direktīvu 2004/18/EK par publiskā iepirkuma procedūrām saistībā ar CPV pārskatīšanu, I pielikuma 3. punktam papildu vārdnīcu var izmantot, lai paplašinātu līguma priekšmeta aprakstu.  Papildus lūdzam izvērtēt, vai ir pamatoti noteikumu projekta 14. pielikumā pieļaut iespēju paziņojumā par apspriedi norādīt vairākas elektroniskā pasta adreses, uz kurām nosūtāmi komentāri. Norādām, ka arī atbilstoši likumprojekta anotācijā minētajam, pasūtītājam jānorāda elektroniskā pasta adrese, uz kuru piegādātāji var sūtīt savus komentārus un priekšlikumus. | | **Ņemts vērā**  Ievērojot atzinumā izteiktos iebildumus, izvērtēts:   1. Nav nepieciešams Noteikumu projekta 14.pielikumu papildināt ar lauku, kurā būtu norādāms CPV papildvārdnīcas kods. Minētajā pielikumā ir paredzēts norādīt vienīgi CPV galvenās vārdnīcas kodu un tas ir pietiekami, jo paziņojuma par apspriedi mērķis nav izsludināt iepirkumu, bet informēt tirgus dalībniekus par attiecīgo iepirkumu un iespēju komentēt sagatavotos iepirkuma dokumentus. Attiecīgā paziņojuma publicēšanas brīdī iepirkums ir tikai sagatavošanas stadijā, tas nozīmē, ka sabiedrisko pakalpojumu sniedzējs iepirkuma dokumentāciju var nebūt pilnībā izstrādājis, līdz ar to ir pietiekami norādīt tikai CPV galvenās vārdnīcas kodu. Turklāt šī paziņojuma mērķis ir saņemt piegādātāju komentārus, kuru rezultātā ar plānotā iepirkuma dokumentāciju sabiedrisko pakalpojumu sniedzējam jātiecas paplašināt potenciālo piegādātāju loku konkrētajā iepirkumā – attiecīgi CPV galvenās vārdnīcas koda norādīšana šajā iepirkuma posmā potenciāli pat varētu nodrošināt, ka tiek informēts plašāks piegādātāju loks. 2. Noteikumu projekta 14.pielikumā tiek saglabāta iespēja sabiedrisko pakalpojumu sniedzējiem nepieciešamības gadījumā norādīt arī otru elektroniskā pasta adresi, uz kuru saņemt komentārus par publicēto iepirkuma dokumentāciju. Tas, ka likumprojekta “Grozījumi Sabiedrisko pakalpojumu sniedzēju iepirkumu likumā” (Nr.571/Lp13) anotācijā vārds “elektroniskā pasta adrese” lietots vienskaitlī (neietverot plašāku skaidrojumu par elektroniskā pasta adrešu skaitu) nav pamats automātiskam secinājumam, ka paziņojumā nevarētu paredzēt norādīt vairākas elektroniskā pasta adreses. Turklāt atbilstoši likumprojekta “Grozījumi Sabiedrisko pakalpojumu sniedzēju iepirkumu likumā” (Nr.571/Lp13) 3.pantam, kā arī tā anotācijai Ministru kabineta noteikumos ir jānosaka konkrēts paziņojuma par apspriedi saturs. Attiecīgi, nosakot šī paziņojuma saturu, tiek ņemts vērā fakts, ka sabiedrisko pakalpojumu sniedzējiem objektīvi varētu rasties nepieciešamība norādīt vairākas elektroniskā pasta adreses, piemēram, arī iestādes oficiālo elektroniskā pasta adresi u.c. | **Noteikumu projekta pielikums** |
| 7. | **Noteikumu projekta sākotnējās ietekmes novērtējuma ziņojuma (anotācijas) V sadaļu.** | | **Tieslietu ministrija**  Vēršam uzmanību, ka vairākos paziņojumos norādāmo informāciju (saturu) regulē Eiropas Parlamenta un Padomes 2014. gada 26. februāra direktīva 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (sk. jo īpaši tās X un XI pielikumu), savukārt regulā Nr. 842/2011 noteikti attiecīgo paziņojumu standarta veidlapu paraugi šo paziņojumu publicēšanai.  Attiecīgi nepieciešams precizēt noteikumu projekta anotāciju atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta noteikumu projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, kuras noteikumu projekta normas ir pārņemtas atbilstoši iepriekš minētajai direktīvai, ar ko regulēts attiecīgo paziņojumu saturs. Ņemot vērā minēto, Tieslietu ministrija varēs sniegt precīzu izvērtējumu par noteikumu projekta atbilstību minētajai direktīvai pēc anotācijas papildināšanas, precizējot (papildinot) anotācijas V sadaļu, jo īpaši tās 1. tabulu atbilstoši instrukcijas Nr. 19 VI nodaļai.  Papildus lūdzam pārskatīt noteikumu projekta anotācijas V sadaļas 1. tabulu un papildināt to ar iemesliem regulas Nr. 842/2011 1., 3., 4. un 5. panta prasību neieviešanai. | | **Ņemts vērā**  *Vairs nav attiecināms uz precizēto noteikumu projekta redakciju, jo salīdzinājumā ar iepriekšējai saskaņošanai nosūtīto redakciju pašreizējā precizētā noteikumu projekta redakcija ietver tikai tos grozījumus noteikumos, kas nepieciešami saistībā ar grozījumiem Sabiedrisko pakalpojumu sniedzēju iepirkumu likuma 22.panta 21 un 22 daļā. Tā kā noteikumu projekts paredz tikai pievienot attiecīgu paziņojumu veidlapu – paziņojums par apspriedi –, tas neietekmē noteikumu projekta anotācijas V sadaļā atspoguļojamu informāciju.* | **Skatīt precizēto Noteikumu projekta sākotnējās ietekmes novērtējuma ziņojumu (anotāciju)** |
|  | |  | |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Iveta Cirse

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Juridiskā departamenta Iepirkumu politikas un valsts nekustamo īpašumu pārvaldīšanas politikas nodaļas vecākais eksperts |
| (amats) |
| 25749364 |
| (tālruņa un faksa numurs) |
| Iveta.Cirse@fm.gov.lv |

(e-pasta adrese)

1. Vispārēji tiek atzīts, ka arī Ministru kabineta noteikumu izstrādi ir ieteicams uzsākt tikai tad, kad attiecīgais likumprojekts Saeimā ir pieņemts vismaz 2. lasījumā, jo 2. lasījumā Saeima konceptuāli atbalsta likumprojekta tekstu, tajā skaitā likumprojekta tekstā iekļauto deleģējumu Ministru kabineta noteikumu izdošanai. Likumprojekta teksts 3. lasījuma gaitā Saeimā parasti tiek tikai redakcionāli uzlabots. Tātad pēc 2. lasījuma var rēķināties, ka likums paredzēs nepieciešamību izstrādāt noteikta satura Ministru kabineta noteikumus (Sk. Tiesību akta projekta ietekmes sākotnējā izvērtēšana. Metodiskie norādījumi/rokasgrāmata:

   *https://www.mk.gov.lv/sites/default/files/editor/metodika\_gala1.pdf*). [↑](#footnote-ref-1)